**Dosar nr. . 7890/P/2023**

***Verificat sub aspectul legalităţii şi temeiniciei***

***conform art. 318 alin. (10) C. proc. pen.,***

PRIM-PROCUROR,

DERLEAN PETRU ALEXANDRU

**ORDONANŢĂ**

**de renunţare la urmărire penală**

12.01.2024

Procuror Curici Seia,din cadrul Parchetului de pe lângă Judecătoria Timişoara,

Examinând actele de urmărire penală efectuate în dosarul cu nr. de mai sus,

**C O N S T A T:**

Prin ordonanța organelor de cercetare penală s-a dispus începerea urmăririi penale cu privire la săvârșirea infracțiunii de lovirea sau alte violenţe prev. de art.193 alin.1 c. pen.

În data de 07.09.2023 numita Weber Gina Maria, în timp ce se afla la adresa din Timişoara, str. Eugen Coşeriu, nr. 31/33, ap. 3, jud. Timiş, a fost agresată de către concubinul ei Salim Isameldin Eltigani Mohamed, lovind-o cu palma pesta faţă şi prinzându-i degetele de la mână între toc şi usă în încercarea de a o opri să părăsească locuinţa.Totodată, în data de 02.09.2023, numita Weber Gina Maria a fost agresată fizic de către concubinul său, Salim Isamelidin Eltigani Mohamed, în timp ce se afla la adresa mai sus menţionată, acesta strângând-o de braţe şi împingând-o, persoana vătămată căzând şi lovindu-se la cap în vasul de toaletă.

Situația de fapt reiese din materialul probator administrat în cursul urmăririi penale.

Fiind audiat, numitul SALIM ISAMELDIN ELTIGANI MOHAMED a recunoscut săvârșirea faptei.

Situația de fapt descrisă în paragraful anterior reiese din declarațiile luate de către organele de cercetare pe parcursul urmăririi penale și din înscrisurile aflate la dosar.

Potrivit art. 318 alin. (1) C. proc. pen., pentru a se putea dispune renunţarea la urmărirea penală trebuie ca legea să prevadă în cazul infracțiunii cercetate pedeapsa amenzii sau închisorii de cel mult 7 ani şi să nu existe un interes public în urmărirea faptei.

Astfel, în ceea ce privește condiția cuantumului pedepsei, aceasta este îndeplinită, întrucât infracțiunea de lovirea sau alte violenţe prev. de art.193 alin.1 c. pen. -----------------

Pentru analiza interesului public în urmărirea faptei, potrivit art. 318 alin. (2)-(4) C. proc. pen., se vor avea în vedere, printre altele, următoarele criterii: conținutul faptei și împrejurările concrete de săvârșire, modul și mijloacele de săvârșire a faptei, eforturile organelor de urmărire penală necesare pentru desfășurarea procesului prin raportare la gravitatea faptei și la timpul scurs de la data săvârșirii acesteia, existența unei disproporții vădite între cheltuielile pe care le-ar implica desfășurarea procesului penal și gravitatea urmărilor produse sau care s-ar fi putut produce prin săvârșirea faptei, precum și persoana suspectului, conduita avută anterior săvârșirii infracțiunii, atitudinea suspectului după săvârșirea infracțiunii și eforturile depuse pentru înlăturarea sau diminuarea consecințelor infracțiunii.

Astfel, raportându-ne la conţinutul acestei fapte şi împrejurările sale concrete de săvârşire și la modul şi mijloacele de săvârşire, a rezultat că această faptă a adus o atingere redusă valorii sociale protejate, fiind săvârșită într-un mod simplist.

În ceea ce privește urmările produse, raportat la cuantumul redus al prejudiciului, rezultă o disproporție vădită între cheltuielile pe care le-ar implica desfășurarea procesului penal și gravitatea urmărilor produse.

Mai mult, din fișa de cazier judiciar reiese că numitul SALIM ISAMELDIN ELTIGANI MOHAMED nu areantecedente penale.

În consecință, apare faptul că nu există un interes public în urmărirea faptei.

Faţă de cele expuse,

În temeiul art. 318 alin. (1) și (2) lit. C. proc. pen. rap. la art. 314 alin. (1) lit. b C. proc. pen.

**D I S P U N:**

**1.** **Renunţarea la urmărire penală** **sub aspectul săvârșirii infracțiunii de** lovirea sau alte violenţe prev. de art.193 alin.1 c. pen.

**2.** În temeiul art. 318 alin. (12), teza I C. proc. pen., după verificarea prezentei ordonanţe de către prim-procuror, o copie a acesteia se comunică persoanei vătămate WEBER GINA MARIA și numitului SALIM ISAMELDIN ELTIGANI MOHAMED.

**3.** În temeiul art. 318 alin. (12), teza II C. proc. pen., după verificarea ordonanţei de către prim-procuror, aceasta, împreună cu dosarul cauzei, se transmite judecătorului de cameră preliminară din cadrul Judecătoriei Timişoara spre confirmare, în termen de 10 zile de la data emiterii.

**4**. În temeiul art. 275 alin. (5) rap. la art. 275 alin. (3) C. proc. pen., cheltuielile judiciare efectuate rămân în sarcina statului.

**PROCUROR,**

**CURICI SEIA**